CELEX: 22012D0103
Language: el
Date: 2012-06-15 00:00:00
Title: Απόφαση της Μεικτής Επιτροπής του ΕΟΧ αριθ. 103/2012, της 15ης Ιουνίου 2012 , για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ

4.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 270/1
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 103/2012
   της 15ης Ιουνίου 2012
   για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα I της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 80/2012 της 30ής Απριλίου 2012 (1).
            
         
               (2)
            
            
               Ο κατ’ εξουσιοδότηση κανονισμός (ΕΕ) αριθ. 1152/2011 της Επιτροπής, της 14ης Ιουλίου 2011, που συμπληρώνει τον κανονισμό (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου όσον αφορά προληπτικά υγειονομικά μέτρα για την καταπολέμηση της μόλυνσης των σκύλων με Echinococcus multilocularis (2), πρέπει να ενσωματωθεί στη συμφωνία.
            
         
               (3)
            
            
               Ο κατ’ εξουσιοδότηση κανονισμός (ΕΕ) αριθ. 1153/2011 της Επιτροπής, της 30ής Αυγούστου 2011, για την τροποποίηση του παραρτήματος Ιβ του κανονισμού (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου όσον αφορά τις τεχνικές απαιτήσεις για τον αντιλυσσικό εμβολιασμό (3), πρέπει να ενσωματωθεί στη συμφωνία.
            
         
               (4)
            
            
               Η οδηγία 2007/43/ΕΚ του Συμβουλίου, της 28ης Ιουνίου 2007, σχετικά με τον καθορισμό ελάχιστων κανόνων για την προστασία των κοτόπουλων που εκτρέφονται για την παραγωγή κρέατος (4), πρέπει να ενσωματωθεί στη συμφωνία.
            
         
               (5)
            
            
               Η εκτελεστική απόφαση 2011/629/ΕΕ της Επιτροπής, της 20ής Σεπτεμβρίου 2011, για την τροποποίηση του παραρτήματος Δ της οδηγίας 88/407/ΕΟΚ του Συμβουλίου όσον αφορά τις συναλλαγές εντός της Ένωσης σπέρματος βοοειδών που αποστέλλεται από τα κέντρα συλλογής και αποθήκευσης (5), πρέπει να ενσωματωθεί στη συμφωνία.
            
         
               (6)
            
            
               Η παρούσα απόφαση αφορά νομοθεσία σχετικά με ζώντα ζώα, πλην των ιχθύων και των ζώων υδατοκαλλιέργειας, και ζωικά προϊόντα όπως τα ωάρια, τα έμβρυα και το σπέρμα. Η εν λόγω νομοθεσία δεν εφαρμόζεται στην Ισλανδία, όπως ορίζεται στην παράγραφο 2 του εισαγωγικού μέρους του κεφαλαίου Ι του παραρτήματος I της συμφωνίας. Η παρούσα απόφαση δεν εφαρμόζεται επομένως στην Ισλανδία.
            
         
               (7)
            
            
               Η παρούσα απόφαση αφορά νομοθεσία σχετικά με κτηνιατρικά θέματα. Η εν λόγω νομοθεσία δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I. Ως εκ τούτου, η παρούσα απόφαση δεν εφαρμόζεται στο Λιχτενστάιν,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κεφάλαιο I του παραρτήματος I της συμφωνίας τροποποιείται ως εξής:
   
               1.
            
            
               Στο σημείο 10 [Κανονισμός (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου] του μέρους 1.1, προστίθεται η ακόλουθη περίπτωση:
               
                           «—
                        
                        
                           
                              32011 R 1153: κατ’ εξουσιοδότηση κανονισμός (ΕΕ) αριθ. 1153/2011 της Επιτροπής της 30ής Αυγούστου 2011 (ΕΕ L 296 της 15.11.2011, σ. 13).».
                        
                     
         
               2.
            
            
               Μετά το σημείο 148 (Εκτελεστική απόφαση 2011/215/ΕΕ της Επιτροπής) του μέρους 1.2, παρεμβάλλεται το ακόλουθο σημείο:
               
                           «149.
                        
                        
                           
                              32011 R 1152: κατ’ εξουσιοδότηση κανονισμός (ΕΕ) αριθ. 1152/2011 της Επιτροπής της 14ης Ιουλίου 2011 (ΕΕ L 296 της 15.11.2011, σ. 6).
                           Η πράξη αυτή δεν εφαρμόζεται στην Ισλανδία.
                           Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                           Στο παράρτημα I μέρος Α προστίθενται στον κατάλογο τα ακόλουθα:
                           
                                       “NO
                                    
                                    
                                       Νορβηγία
                                    
                                    
                                       Σύνολο της επικράτειας” »
                                    
                                 
                     
         
               3.
            
            
               Στο σημείο 7 (Οδηγία 88/407/ΕΟΚ του Συμβουλίου) του μέρους 4.1, προστίθεται η ακόλουθη περίπτωση:
               
                           «—
                        
                        
                           
                              32011 D 0629: εκτελεστική απόφαση 2011/629/ΕΕ της Επιτροπής της 20ής Σεπτεμβρίου 2011 (ΕΕ L 247 της 24.9.2011, σ. 22).».
                        
                     
         
               4.
            
            
               Στο σημείο 6 (Οδηγία 88/407/ΕΟΚ του Συμβουλίου) του μέρους 8.1, προστίθεται η ακόλουθη περίπτωση:
               
                           «—
                        
                        
                           
                              32011 D 0629: εκτελεστική απόφαση 2011/629/ΕΕ της Επιτροπής της 20ής Σεπτεμβρίου 2011 (ΕΕ L 247 της 24.9.2011, σ. 22).».
                        
                     
         
               5.
            
            
               Μετά το σημείο 12 (Οδηγία 2008/119/ΕΚ του Συμβουλίου) του μέρους 9.1, παρεμβάλλεται το ακόλουθο σημείο:
               
                           «13.
                        
                        
                           
                              32007 L 0043: οδηγία 2007/43/ΕΚ του Συμβουλίου, της 28ης Ιουνίου 2007, σχετικά με τον καθορισμό ελάχιστων κανόνων για την προστασία των κοτόπουλων που εκτρέφονται για την παραγωγή κρέατος (ΕΕ L 182 της 12.7.2007, σ. 19).
                           Η πράξη αυτή δεν εφαρμόζεται στην Ισλανδία.».
                        
                     
         Άρθρο 2
   Τα κείμενα των κατ’ εξουσιοδότηση κανονισμών (ΕΕ) αριθ. 1152/2011 και (ΕΕ) αριθ. 1153/2011, της οδηγίας 2007/43/ΕΚ και της εκτελεστικής απόφασης 2011/629/ΕΕ στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 16η Ιουνίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (6).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 15 Ιουνίου 2012.
      
         
            Για τη Μεικτή Επιτροπή του ΕΟΧ
         
         
            Ο ασκών καθήκοντα Προέδρου
         
         Gianluca GRIPPA
      
   
   
      (1)  ΕΕ L 248 της 13.9.2012, σ. 13.
   
      (2)  ΕΕ L 296 της 15.11.2011, σ. 6.
   
      (3)  ΕΕ L 296 της 15.11.2011, σ. 13.
   
      (4)  ΕΕ L 182 της 12.7.2007, σ. 19.
   
      (5)  ΕΕ L 247 της 24.9.2011, σ. 22.
   
      (6)  Δεν έχουν αναφερθεί συνταγματικές απαιτήσεις.